Red di tram de Basilea

La red di tram de Basilea a l'è on servizzi de straport publich che 'l quatta Basilea e 'l sò Hinterland, e la riva anca in Franza e in Germania.

A l'è fada de 12 lign e l'è vun di simboi de la città, recognossuu di ministeri cantonai. A l'è a scartament metrich e longa 77 km.

A l'è gestida insemma de la Basler Verkehrs-Betriebe (Basilea Città) e de la Baselland Transport (Basilea Campagna).

 Lign 
I lign a hinn 12, 9 gestii de Basilea Città e 3 de Basilea campagna.

 Numer Strada OperatorMappa 1 Dreirosenbrücke ↔ Bahnhof SBB (↔ Badischer Bahnhof) BVB x20px|Route 1 2 Binningen Kronenplatz ↔ Eglisee (↔ Riehen Dorf) BVB x20px|Route 2 3 Burgfelden Grenze ↔ Birsfelden Hard BVB x20px|Route 3 6 Allschwil ↔ Riehen Grenze BVB x20px|Route 6 8 Neuweilerstrasse ↔ Weil am Rhein (Germania) BVB x20px|Route 8 10 Rodersdorf ↔ Dornach BLT x15px|Route 10 11 St. Louis Grenze ↔ Aesch BLT x15px|Route 11 14 Dreirosenbrücke ↔ Pratteln BVB x15px|Route 14 15 Messeplatz ↔ Bruderholz BVB x15px|Route 15 16 Bruderholz ↔ Schifflände BVB x15px|Route 16 17 Wiesenplatz ↔ Ettingen BLT x15px|Route 17 21 Bahnhof St. Johann ↔ Badischer Bahnhof BVB x15px|Route 21

 Servizzi internazional 
La Red de Basilea la riva anca in Franza e Germania.

La linia 10, per rivà a Rodersdorf la passa in del comun franzes de Leymen. I passegee che a hinn sul tram a hinn no controlaa de la dovana, e pòden andà giò domà se i gh'ha no mercanzia oltra di limit.

La linia 8 la riva a la Stazion de Weil am Rhein, in Germania.

La linia 3 a l'è dree a vess modifegada per mett el capolinia a Saint-Louis, in Franza.

 Storia 
La prima linia a l'è verta dal 6 de magg 1895, cont el percors Centralbahnhof–Marktplatz–Mittlere Brücke–Aeschenplatz–Badischer Bahnhof.

A l'è poeu cressuda rapidament, in del 1897 a hinn vert 6 noeuv sezion, e vuna la conligava Basilea a Birsfelden.

In del 1900 la devegn internazional, cont el rivà a Sankt Ludwig, incoeu Saint-Louis, Haut-Rhin, part de l'Imper Todesch. In del 1910 a l'è vert on tocch per Huningue, anca lee todesca. In del 1917 a l'è verta ona linia per Lörrach. Tucc 'sti lign a hinn staa saraa denter del 1967.

Lungh la segonda guerra mondial tucc i lign forest a hinn staa saraa.

In del 1974 tanc aziend a hinn staa unii in la Baselland Transport AG.

 Material rotabil 
Per la pupart la red la dopera di classich tram svizzer, comé el tram BVB Be 4/4 401–476, e el BVB Be 4/4 477-502.

In di ultim agn a hinn staa crompaa di tram pussee moderni 'me i Stadler Tango e i Bombardier Flexity.

 Vos correlaa 
Red di filobus de Basilea
Red celer de Basilea

Categoria:Straport a Basilea